Cwrdistan

Mae defnydd cyfoes o'r term yn cyfeirio at bedair rhan o Gwrdistan Fwyaf, sydd yn cynnwys de-ddwyrain Twrci (Gogledd Cwrdistan), gogledd Syria (Rojava neu Gorllewin Cwrdistan), gogledd Irac (De Cwrdistan), a gogledd-orllewin Iran (Dwyrain Cwrdistan).Kurdish Awakening: Nation Building in a Fragmented Homeland, (2014), by Ofra Bengio, University of Texas Press"The Columbia Encyclopedia, Sixth Edition, 2005". bartleby.com.  Mae rhai cyfundrefnau cenedlaetholaidd Cwrdaidd yn edrych i greu cenedl annibynnol sydd am gynnwys rhai neu'r holl o'r ardaloedd yma gyda mwyafrif Cwrdaidd, tra mae eraill yn ymgyrchu am fwy o hunan-lywodraeth o fewn ffiniau cenedlaethol presennol."The Kurdish Conflict: Aspirations for Statehood within the Spirals of International Relations in the 21st Century" . Hamit Bozarslan “The Kurdish Question: Can it be solved within Europe?”, page 84 “The years of silence and of renewal” in Olivier Roy, ed.

Enillodd De Cwrdistan ei statws hunan-lywodraeth gyntaf mewn cytundeb gyda llywodraeth Irac yn 1970, ac fe ail-gadarnhawyd ei statws hunan-lywodraethol o fewn gweriniaeth ffederal Irac yn 2005.Iraqi Constitution, Article 113. Yn Iran, mae talaith o'r enw Cwrdistan, ond nid yw'n hunan-lywodraethol. Roedd Cwrdiaid a gwffiodd yn rhyfel cartref Syria'n medru cymeryd rheolaeth o rannau helaeth o ogledd Syria'n ystod y rhyfel fel oedd lluoedd yn ffyddlon i Bashar al-Assad yn tynnu'n ôl i gwffio mewn rhannau eraill o'r wlad. Yn dilyn sefydlu eu llywodraeth eu hunain, galwodd rhai Cwrdiaid am sefydlu hunan-lywodraeth mewn  Syria ddemocratig; gobeithiai eraill sefydlu Gwrdistan annibynnol."Kurds seek autonomy in democratic Syria". 

 Hanes 

 Yr Henfyd 
Arferai amryw o lwythau, gan gynnwys y Guti, Hurrian, Mannai (Mananeaid), a'r Armeniaid, fyw yn y rhanbarth yn yr oesoedd cynnar. Archived 1 May 2008 at the Wayback Machine. Roedd mamwlad gwreiddiol y Mananeaid wedi ei leoli yn nwyrain ac i'r de o Lyn Urmia, yn fras wedi ei leoli lle mae dinas fodern Mahabad."Mahabad – Britannica Online Encyclopedia".  Daeth yr ardal o dan reolaeth Persiaidd  yn ystod teyrnasiaid Cyrus Fawr a Darius I.

Lleolwyd Teyrnas Corduene, a ddaeth i amlygrwydd gyda dirywiad yr Ymerodraeth Seleucaidd, i'r de a de-ddwyrain o Lyn Van rhwng Persia a Mesopotamia a rheolodd gogledd Mesopotamia a de-ddwyrain Anatolia o 189 CC hyd at 384 OC fel gwladwriaeth gaeth o'r ymerodraethau Parthiaidd a Rhufeinig. Ar ei hanterth, rheolodd yr Ymerodraeth Rufeinig ardaloedd eang o'r ardaloedd Cwrdaidd preswyliedig, yn benodol yr ardaloedd gorllewinnol a gogleddol Gwrdaidd yn y Dwyrain Canol. Daeth Corduene yn wladwriaeth gaeth o'r Weriniaeth Rufeinig yn 66 CC ac arhosodd yng nghlwm â'r Rhufeiniaid hyd at 384 OC. Ar ôl 66 CC newidiodd rhwng reolaeth Rhufain a Persia bum gwaith eto. Lleolwyd Corduene i'r dwyrain o Tigranocerta, hynny yw, i'r dwyrain ac i'r de o Diyarbakır bresennol yn ne-ddwyrain Twrci.
bawd|225x225px|Cwrdistan Hynafol fel Kard-uchi, yn ystod ymerodraeth Alecsander Fawr, 4g CC
Mae rhai haneswyr wedi cydberthynnu cysylltiad rhwng Corduene gyda'r enwau modern Cwrdiaid a Chwrdistan;Rawlinson, George, The Seven Great Monarchies Of The Ancient Eastern World, Vol 7, 1871. (copy at Project Gutenberg)Revue des études arméniennes, vol.21, 1988–1989, p.281, By Société des études armeniennes, Fundação Calouste Gulbenkian, Published by Imprimerie nationale, P. Geuthner, 1989. Mae T. A. Sinclair  wedi diystyru'r adnabyddiaeth fel bod yn anwir,T. A. Sinclair, "Eastern Turkey, an Architectural and Archaeological Survey", 1989, volume 3, page 360.  tra bod cysylltiad cyffredin yn cael ei gydnabod yng Ngwyddoniadur/Columbia Encyclopedia.Kurds, The Columbia Encyclopedia, Sixth Edition, 2001.

Rhai o ardaloedd hynafol Cwrdistan a'u henwau modern cyfatebol:J. Bell, A System of Geography. 
 Corduene neu Gordyene (Siirt, Bitlis a Şırnak)
 Sophene (Diyarbakır)
 Zabdicene neu Bezabde (Gozarto d'Qardu neu Jazirat Ibn neu Cizre)
 Basenia (Bayazid)
 Moxoene (Muş)
 Nephercerta (Miyafarkin)
 Artemita (Van)
bawd|225x225px|Map o'r 19g yn dangos lleoliad Teyrnas Corduene yn 60 CC
Darganfuwyd un o'r cofnodion cyntaf o'r ymadrodd 'gwlad y Cwrdiaid' mewn dogfen Cristnogol Asyriaidd hynafol, yn disgrifio hanesion o seintiau Asyriaidd o'r Dwyrain Canol, megis Abdisho. Pan ofynnodd Sassanid Marzipan i Mar Abdisho ynglŷn â'i darddle, atebodd mai yn ôl ei rieni, yn wreiddiol yr oeddynt o Hazza, pentref yn Assyria. Serch hynny, fe'u gyrrwyd allan o Hazza gan baganiaid, ac iddynt wedyn ymgartrefu ynTamanon, a oedd, yn ôl Abdisho oedd yn wlad y Cwrdiaid. Gorweddai Tamanon ychydig i'r gogledd i ffin fodern Irac a Thwrci, tra bod Hazza yn 12 km i'r de-orllewin o ddinas fodern Irbil. Mewn rhan arall o'r un ddogfen, mae ardal o gwmpas Afon Khabur yn cael ei adnabod fel Gwlad y Cwrdiaid.J. T. Walker, The Legend of Mar Qardagh: Narrative and Christian Heroism in Late Antique Iraq (368 pages), University of California Press, ISBN 0-520-24578-4, 2006, pp. 26, 52. Yn ôl Al-Muqaddasi a Yaqut Al-Hamawi, lleolwyd Tamanon ar lethrau de-orllweinnol neu ddeheuol Mynydd Judi ac i'r de o Cizre.T. A. Sinclair, Eastern Turkey: An Architectural and Archaeological Survey, cyf.3 (Pindar Press, 1989), t.337

 Yr Oesoedd Canol 
bawd|291x291px|Map o Jibal (Mynyddoedd Dwyreiniol/Gogledd Mesopotamia) yn amlygu "Cyrchfannau Haf a Gaeaf y Cwrdiaid", tir y Cwrdiaid. Ail-luniwyd o  Ibn Hawqal, 977 OC.
Yn y degfed ac unar10g, ymddangosoddd amryw o dywsogaethau Cwrdaidd yn y rhanbarth: yn y Gogledd, y Shaddadid (951–1174) (yn nwyrain Transcaucasia rhwng yr afonnydd Kur ac Araxes) a'r Rawadid (955–1221) (yn ganoledig yn Tabriz a relolodd yr holl o Azarbaijan), yn y Dwyrain Hasanwayhid (959–1015) (yn Zagros rhwng Shahrizor a Khuzistan) â'r  Annazid (990–1116) (yn ganoledig yn Hulwan) ac yn y Gorllewin, y Marwanid (990–1096) i'r de o Diyarbakır ac i'r gogledd i Jazira.Maria T. O'Shea, Trapped between the map and reality: geography and perceptions of Kurdistan , 258 pp., Routledge, 2004. (see p.68)I. Gershevitch, The Cambridge history of Iran: The Saljuq and Mongol periods, Vol.5, 762 pp., Cambridge University Press, 1968. (see p.237 for "Rawwadids")
bawd|225x225px|Map gan Mahmud al-Kashgari (1074), yn dangos Arḍ al-Akrād Arabaidd am, 'wlad y Cwrdiaid' wedi ei leoli rhwng Arḍ al-Šām (Syria), ac Arḍ al-ʿIrāqayn (Irac Arabi ac Irac Ajami).
Yn ystod yr Oesoedd Canol roedd Cwrdistan yn gasgliad o emiriaethau lled-annibynnol ac annibynnol, ac roedd dan ddylanwad gwleidyddol neu grefyddol y Khalifau neu'r Shahwyr. Mae hanes cynhwysfawr o'r gwladwriaethau hyn a'u perthynas gyda'u cymdogion yw cael yn nhestunau "Sharafnama", ysgrifennwyd gan y Tywysog Sharaf al-Din Bitlisi yn 1597."Sharafnama: History of the Kurish Nation" . For a list of these entities see Kurdistan and its native Provincial subdivisions  Yn gynwysedig yn yr emiriaethau oedd Baban, Soran, Badinan a Garmiyan yn yr Irac fodern; Bakran, Bohtan (neu Botan) a Badlis yn Nhwrci, a Mukriyan ac Ardalan yn Iran.

Mae'r ardystiad canol oesol cynharaf o enw Cwrdistan i'w weld yn nhestun hanesyddol Armenaidd o'r 12g gan Matteos Urhayeci. Disgrifiodd y frwydyr ger Amid a Siverek yn 1062  fel wedi cymeryd lle yng Nghwrdistan.Matt'eos Urhayec'i, (Armenian)
Ժամանակագրություն (Chronicle), ed. by M. Melik-Adamyan et al., Erevan, 1991. (p.156)G. Asatrian, Prolegomena to the Study of the Kurds, Iran and the Caucasus, Vol.13, pp.1–58, 2009. (see p.19) Llawysgrif o'r flwyddyn 1200 yw'r ail gofnod, mewn llyfr gweddi o goloffon Armenaidd o'r Efengyl.A.S. Mat'evosyan, Colophons of the Armenian Manuscripts, Erevan, 1988. (p.307)G. Asatrian, Prolegomena to the Study of the Kurds, Iran and the Caucasus, Vol.13, pp.1–58, 2009. (p.20)

Mae cyfeiriad hwyrach o'r term Cwrdistan i'w weld yn Nuzhat-al-Qulub, a ysgrifennwyd gan Hamdollah Mostowfi yn 1340.G. Asatrian, Prolegomena to the Study of the Kurds, Iran and the Caucasus, Vol.13, pp.1–58, 2009. (see p.20)

 Y Cyfnod Modern 
chwith|bawd|1803 Atlas Cedid yn dangos Cwrdistan mewn glas.
bawd|285x285px|Teyrnasoedd Annibynnol Cwrdaidd ac Thywysogaethau Hunan-lywodraethol Cwrdaidd tua'r flwyddyn 1835.
Yn ôl  Sharafkhan Bitlisi yn ei Sharafnama, mae terfynau tiroedd y Cwrdiaid yn dechrau wrth fôr Hurmuz (Persian Gulf) ac yna'n ymestyn mewn llinell i derfyn Malatya a Marash.Özoğlu, Hakan (2004).  Soniodd Evliya Çelebi a drafeuliodd Curdistan rhwng 1640 a 1655, am wahanol ardaloedd o Gwrdistan megis Erzurum, Van, Hakkari, Cizre, Imaddiya, Mosul, Shahrizor, Harir, Ardalan, Baghdad, Derne, Derteng, hyd at Basra.

Yn dilyn rhyfeloedd hir yn yr 16g, fe rannwyd ardaloedd Cwrdaidd yn ddau rhwng ymerodraethau'r Safavid ac Ottoman. Daeth rhaniad mawr Cwrdistan yn dilyn Brwydr Chaldiran yn 1514, ac a ffurfiolwyd  yng Nghytundeb Zuhab yn 1639.C. Dahlman, The Political Geography of Kurdistan, Eurasian Geography and Economics, Vol.43, No.4, pp.271–299, 2002. O hynny allan tan adladd y Rhyfel Byd Cyntaf, roedd ardaloedd Cwrdaidd (gan gynnwys y rhan fwyaf o  Mesopotamia, dwyrain Anatolia a gogledd-ddwyrain Syria a arferai fod yn draddodiadol Gwrdaidd) yn gyffredinol o dan reolaeth yr Ottomaniaid, ar wahân i feddiannaeth ysbeidiol ganrif-hir yr Iraniaid yn yr adeg cyn-fodern i'r adeg fodern, ac yna'r ail-goncwest â'r ehangiad helaeth gan yr arweinydd milwrol Iraniaidd  Nader Shah yn hanner cyntaf yr 18g. Yn dilyn cwymp yr Ymerodraeth Ottomanaidd, cynlluniodd y Cyngrheiriaid i hollti Cwrdistan (fel a ddengys Cytundeb Sèvres)  na chafodd ei gadarnhau yn y pen draw) rhwng sawl gwlad, yn eu mysg gan gynnwys Cwrdistan, Armenia ac eraill. Yn hytrach, achosodd ail-goncro'r ardaloedd hyn gan rymoedd Kemal Atatürk (ynghyd â materion enbyd eraill) i'r Gynghreiriaid dderbyn yr ail drafodaeth yng Nghytundeb Lausanne a ffiniau modern Gweriniaeth Twrci, gan adael y Cwrdiaid heb ardal hunan-lywodraethol. Fe neilltuwyd ardaloedd eraill Cwrdaidd i wladwriaethau newydd Irac a Syria o dan awdurdod Prydain a Ffrainc.

chwith|bawd|300px|Cwrdistan (mannau wadi'u lliwio fewn) fel awgrymwyd yng Nghytundeb Sèvres

Yng Nghynhadledd Heddwch San Ffransisco ym 1945, cynigiodd y ddirprwyaeth Cwrdaidd i'r gynhadledd gysidro'r tiriogaeth a fynnwyd gan y Cwrdiaid, a chwmpasai ardal a ymestynnai o Fôr y Canoldir yn agos i Adana i lannau Ceufor Persia yn agos i Bushehr, gan gynnwys ardaloedd preswyl Lur o dde Zagros.C. Dahlman, The Political Geography of Kurdistan, Eurasian Geography and Economics, Vol.43, No.4, p. 274."The map presented by the Kurdish League Delegation, March 1945". 

Ar ddiwedd Rhyfel Cyntaf y Gwlff, sefydlodd y Cynghreirwyr hafan ddiogel yng ngogledd Irac. Wrth i luoedd arfog Irac dynnu'n ôl o dair talaith ogleddol, ymddangosodd Cwrdistan Irac yn 1992 fel endid hunan-lywodraethol o fewn Irac gyda'i llywodraeth a'i senedd ei hun. 

Mewn adroddiad o Unol Daleithiau America o 2010 a'i ysgrifennwyd cyn i Syria ac Irac ansefydlogi sy'n digwydd ers 2014, ardystiodd y gallai "Cwrdistan fodoli erbyn 2030"."Turkey may be divided, a Kurdish state could become a reality by 2030: U.S. Intelligence report" . ekurd.net.  Mae gwanhau'r wladwriaeth Iracaidd yn dilyn cyrch Gogledd Irac 2014 y wladwriaeth Islamaidd yn Irac â'r Lefant yn cynnig cyfle am annibyniaeth,"The Rise of ISIS, a Golden Opportunity for Iraq's Kurds". aucegypt.edu.  gan ychwanegu tuag at gydnabyddiaeth Twrci tuag at wladwriaeth o'r fath."Turkey Ready To Accept Kurdish State in Northern Iraq". 

 Twrci 
Fe wrthwynebwyd  ymgorfforiaeth ardaloedd Cwrdaidd o ddwyrain Anatolia i Dwrci gan lawer o Gwrdiaid, ac mae hyn wedi dilyn i wrthdaro hir-dymor gan ymwahanwyr lle mae miloedd o fywydau wedi eu colli. Gwelodd yr ardal nifer o wrthryfeloedd Cwrdaidd o bwys, gan gynnwys Gwrthryfel Koçkiri ym 1920 o dan yr Ottomaniaid, yna gwrthryfeloedd golynol o dan y wladwriaeth Dwrcaidd – gan gynnwys Gwrthryfel 1924 Sheikh Said, y Weriniaeth Ararat ym 1927, ac ym 1937 Gwrthryfel Dersim. Fe'u gorchfygwyd i gyd yn rymus gan yr awdurdodau. Fe ddatganwyd yr ardal yn ardal filwrol gaëdig lle gwaharddwyd holl tramorwyr rhwng 1925 a 1965.M.M. Gunter, The Kurds and the future of Turkey, 184 pp., Palgrave Macmillan, 1997. (see p.6)G. Chaliand, A people without a country: the Kurds and Kurdistan, 259 pp., Interlink Books, 1993. (see p.250)Joost Jongerden,The settlement issue in Turkey and the Kurds: an analysis of spatial policies, modernity and war, 354 pp., BRILL Publishers, 2007. (see p.37)

Mewn ymdrech i wadu eu bodolaeth, fe categoreiddiodd llywodraeth Twrci'r Cwrdiaid  fel "Twrciaid y Mynydd" tan 1991."Turkey - Linguistic and Ethnic Groups". Bartkus, Viva Ona, The Dynamic of Secession, (Cambridge University Press, 1999), 90-91.Çelik, Yasemin (1999).  Roedd y geiriau 'Cwrdiaid", "Cwrdistan" a "Cwrdaidd" wedi eu gwahardd gan lywodraeth Twrci.Baser, Bahar (2015).  Yn dilyn trechiad militwrol yn 1980, fe waharddwyd yr iaith Gwrdaidd yn swyddogol ym mywyd cyhoeddus a phreifat.Toumani, Meline. Fe arestwyd a charcharwyd nifer o bobl a siaradodd, cyhoeddodd, neu ganodd yng Nghwrdaidd.Aslan, Senem (2014).  Trwy gydol y 1990au  â'r 2000au cynnar, fe waharddwyd pleidiau gwleidyddol a gynrychiolwyd lles y Cwrdiaid.

Fe roddwyd y taleithiau Cwrdaidd o dan reolaeth filwrol yn 1983 mewn ymateb i weithredoedd  sefydliad yr ymwahanwyr militaraidd Plaid Gweithwyr Cwrdistan (PKK).Kurd, The Hutchinson Unabridged Encyclopedia including Atlas, 2005", NY Times, 28 September 2007 Bu herwryfela drwy'r 1980au â'r 1990au, gyda llawer o'r cefn gwlad  yn gwacáu, dinistriwyd miloedd o bentrefi Cwrdaidd, a  lladdwyd nifer o'r naill ochr mewn dienyddiadau allanfarnwrol ddiseremoni.Martin van Bruinessen, "Kurdistan." Adroddwyd bod llawer o bentrefi wedi eu llosgi a'u dinistrio'n bwrpasol.Ibrahim, Ferhad (2000). Gunes, Cengiz (2013).  Rhoddwyd gwahardd ar fwyd mewn pentrefi a threfi Cwrdaidd.Olson, Robert (1996). Shaker, Nadeen.  Lladdwyd tros 20,000 o Gwrdiaid yn y ffyrnigrwydd ac fe orfodwyd cannoedd ar filoedd mwy i adel eu cartrefi."Kurdish rebels kill Turkey troops", BBC News, 8 May 2007

Yn hanesyddol, mae Twrci wedi ofni y byddai gwladwriaeth Cwrdaidd yng ngogledd Irac yn annog a chefnogi ymwahanwyr Cwrdaidd yn nhaleithiau Twrcaidd cyfagos, ac maent felly'n hanesyddol wedi gwrthwynebu annibyniaeth Cwrdaidd yn Irac. Fodd bynnag, yn dilyn yr anhrefn yn Irac ar ôl ymosodiad Unol Daleithiau America, mae Twrci'n gynyddol wedi cyd-weithio gyda Cwrdiaid hunanlywodraethol Irac."Bloomberg Business". 

 Rhyfel Cartref Syria 
bawd|240x240px|Sefyllfa filitwraidd ar Orffennaf 8fed 2016.
Cyflwynodd llwyddiant Cyrch Gogledd Irac yn 2014 gan y Wladwriaeth Islamaidd yn Irac â'r Lefant, a lleihad mewn pŵer y wladwriaeth Iracaidd "gyfle euraidd" i Gwrdiaid gynyddu eu cyfle am annibyniaeth gyda phosibilrwydd i ddatgan gwladwriaeth Gwrdaidd annibynnol. Mae'r Wladwriaeth Islamaidd yn Irac â'r Lefant a herwgipiodd tros 80 o bobl Twrcaidd yn Mosul yn ystod eu hymgyrch, yn elyn i Dwrci, ac felly'n gwneud Cwrdistan yn wladwriaeth glustog ddefnyddiol i Dwrci. Ar y 28 o Fehefin 2014, datganodd Hüseyin Çelik, llefarydd ar ran y plaid lywodraethol yr AK, mewn sylw yn y Financial Times am barodrwydd Twrci i dderbyn Cwrdistan annibynnol yng ngogledd Irac. Mae amryw o ffynonellau gwahanol wedi crybwyll bod Al-Nusra wedi cyhoeddi fatwā yn galw ar ferched a phlant Cwrdaidd yn Syria i gael eu lladd,See * David Phillips (World Post column) "President Masoud Barzani of Iraqi Kurdistan has pledged protection for Syrian Kurds from al-Nusra, a terrorist organization, which issued a fatwa calling for the killing of Kurdish women and children" ac mae'r cwffio yn Syria wedi achosi i degau ar filoedd o ffoaduriaid i ffoi rhanbarth Gwrdaidd Irac."Some 30,000 Syrians flee to Iraq's Kurdistan region, more expected". Martin Chulov (19 Aug 2013). "Syrian Kurds Flee To Iraq By The Thousands".  Ers 2015, mae Twrci wedi bod yn cefnogi Al-Nusra'n weithredol.Kim Sengupta (12 May 2015). 

 Pobl 
Mae'r Cwrdiaid yn bobl o wraidd Indo-Ewropeaidd. Maent yn siarad iaith Iranaidd o'r new Cwrdaidd, ac maent yn cynnwys y than fwyaf o boblogaeth y rhanbarth - fodd bynnag, o fewn y boblogaeth mae cymunedau Arabaidd, Armenaidd, Assyraidd/Aramenaidd/Syraidd, Azerbaijanaidd,Iddewig,Ossetaidd, Persaidd, a Thwrcaidd. Mae'r rhan fwyaf  o'r boblogaeth yn Foslemiaid ond mae dilynwyr crefyddau eraill yn bresennol hefyd - yn cynnwys Iarsannaeth(fr), sydd yn grefydd ethnig Gwrdaidd, Iasidaeth, Alefaeth, a Christnogaeth,Mehrdad R. Izady, The Kurds: A Concise Handbook (Washington, D.C.: Taylor & Francis, 1992)   ac yn y gorffennol, y grefydd Iddewig, tan i'r rhan fwyaf o'r Iddewon yno ymfudo i Israel."Photos of Kurdish Jews in Israel". 

 Daearyddiaeth 
Yn ôl yr Encyclopædia Britannica, mae arwynebedd Cwrdistan yn 190,000 km², a'i phrif drefydd yw Diyarbakır (Amed), Bitlis (Bedlîs) a Van (Wan) yn Nhwrci, Arbil (Hewlêr) a Slemani yn Irac, a Kermanshah (Kirmanşan), Sanandaj (Sine), Ilam a Mahabad (Mehabad) yn Iran.Kurdistan, Encyclopædia Britannica Yn ôl yr Encyclopaedia of Islam, mae arwynebedd Cwrdistan yn oddeutu 190,000 km² yn Nhwrci, 125,000 km² yn Iran, 65,000 km² yn Irac, a 12,000 km² yn Syria, gyda cyfanswm arwynebedd o tua 392,000 km².Encyclopaedia of Islam
[page needed]

bawd|225x225px|Map hanesyddol o 1721, yn dangos ffiniau taleithiau Cwrdistan ym Mhersia

Mae Cwrdistan Irac wedi ei rannu i chwech talaith, tair ohonynt (a rhannau o eraill) sydd o dan reolaeth Lywodraeth Ranbarthol Cwrdistan. Mae Cwrdistan Iran yn compysu Talaith Cwrdistan/Kurdistan Province a rhan helaeth o Orllewin Azerbaijan, Kermanshah, a thaleithiau Īlām. Mae Cwrdistan Syria (Cyrdeg: Rojavayê Kurdistanê) wedi ei leoli rhan fwyaf yng ngogledd Syria, ac yn cynnwys talaith Al Hasakah a gogledd Talaith Raqqah, gogledd Talaith Aleppo a hefyd rhanbarth Jabal al-Akrad (Mynydd y Cwrdiaid).  Y prif ddinasoedd yn y rhanbarth yma yw Al-Qamishli (Cwrdaidd: Qamişlo) ac Al Hasakah (Cwrdaidd: Hasakah).

Mae Cwrdistan Twrci'n compasu ardal mawr o Rabarth Dwyrain Anatolia ac de-ddwyrain Anatolia yn Nhwrci ac amcangyfrifir ei fod yn gartref i oddeutu 15 i 20 miliwn o Gwrdiaid.Myrie, Clive (2007-10-26). 

 Isddosbarthiadau (Cwrdistan Uchaf ac Isaf) 
Yn A Dictionary of Scripture Geography (cyhoeddwyd 1846), disgrifiodd John Miles Cwrdistan Uchaf ac Isaf fel a ganlynː 
bawd|Pentref nodweddiadol Cwrdaidd yn Hawraman, Cwrdistan
Cyfeirir rhannau gogleddol, gogledd-orllewinol a gogledd-ddwyreiniol Cwrdistan fel Cwrdistan Uchaf, gan gynnwys yr ardaloedd o'r gorllewin o Amed i Lyn Urmia.

Gelwir iseldiroedd de Cwrdistan yn Gwrdistan Isaf. Y prif ddinasoedd yn yr ardal yw Kirkuk ac Arbil. 

 Hinsawdd 
Nodweddir llawer o'r rhanbarth gan hinsawdd cyfandirol eithriadol - poeth yn yr haf, yn filain o oer yn y gaeaf. Er gwaethaf hyn, mae llawer o'r rhanbarth yn ffrwythlon ac yn hanesyddol mae wedi allforio grawn a da byw. Mae'r gwaddodiad yn amrywio rhwng 200mm a 400mm y flwyddyn ar y gwastatiroedd, a rhwng 700mm a 3,000mm y flwyddyn ar y llwyfandir uchel rhwng cadwyni'r mynyddoedd. Mae'r mynyddoedd yn dominyddu'r hinsawdd yn y parth hyd y ffin ag Iran a Thwrci, gyda hafau poeth a gaeafau oer eirïaidd a gwanwynnau gwlyb, tra yn y de mae'n trawsnewid tuag at barthau lled-grindir ac anialwch. Mae'r rhanbarthau mynyddig gogleddol ar hyd y ffin â Iran a Thwrci'n derbyn cwymp eira trwm. 

 Coedwigoedd 
Mae Cwrdistan yn u o'r rhanbarthau mwyaf mynyddig yn y byd gyda hinsawdd oer gydag gwaddodiad blynyddol digonol er mwyn cynnal coedwigoedd a llwyni cymedrol. Mae cadwyni mynyddoedd yn llochesu  porfeydd a chymoedd coediog, mewn cyfanswm oddeutu 16 million hectar (160,000 km²), yn cynnwys coed pin a chefn gwlad rhan fwyaf yn dderw, conifferau, planwydden, helyg, poplys ac olywydd. Hefyd mae gan y rhanbarth Canolforol a elwid hefyd yn orllewin Cwrdistan goed olewydd. Mae amodau hinsawdd Cwrdistan yn ddyledus i dopograffeg mynyddig y gogledd a gynhyrchir y steppe a llystyfiant coedwigoedd yr ardal. Mae'r rhanbarth i'r gogledd ar y ffin â Iran a Thwrci yn cynnwys gwelltiroedd a choed gwyllt megis poplys, helyg, a derw, drain gwynion, ffug-geirios, rhosyn gwyllt, afalau'r mynydd, gellygen, criafol, ac olewydd. Mae'r anialwch yn y de, mewn gwrthgyferbynniad mae planhigion megis coed palmwydd a choed datys.

 Mynyddoedd 
bawd|Ceunant yn Rawanduz yng ngogledd Cwrdistan Irac.
Mae mynyddoedd yn nodweddion daearyddol a symbolaidd bwysig i fywyd Cwrdaidd, fel y tystir yn y dywediad "Does gan Cwrdiaid ddim ffrindiau heblaw'r mynyddoedd."John Bulloch and Harvey Morris, No Friends but the Mountains: The Tragic History of the Kurds, ISBN 0-19-508075-0 Ystyrir mynyddoedd yn sanctaidd gan y Cwrdiaid."Iraqi Kurds: "No Friend but the Mountains"".  Yn y rhanbarth ceir Mynydd Judi ac Ararat (y naill yn amlwg yn chwedloniaeth Cwrdaidd), Zagros, Qandil, Shingal, Mynydd Abdulaziz, Kurd Mountains, Jabal al-Akrad, Shaho, Gabar, Hamrin, a Nisir.

 Afonydd 
bawd|225x225px|Afon Zê yn rhanbarth Zebari, Cwrdistan Irac.
Mae glaw trwm ac eira yn nodweddiadol o lwyfandiroedd a mynyddoedd Cwrdistan, ac yn eu tro'n gronfa ddŵr i'r Dwyrain Agos a Chanol, gan greu tarddiad i afonydd Tigris ac Euphrates, a hefyd nifer o afonydd llai megis y Khabur, Tharthar, Ceyhan, Araxes, Kura, Sefidrud, Karkha, a Hezil. Ymysg afonydd hanesyddol bwysig i'r Cwrdiaid yw'r Murat (Arasān) a  Buhtān yn Nhwrci; y Peshkhābur, y Zab Fach, y Hab Fwyaf, a'r Diyala yn Irac; a'r Jaghatu (Zarrinarud), y Tātā'u (Siminarud), y Zohāb (Zahāb), a'r Gāmāsiyāb yn Iran.

Mae'r afonydd, sydd yn llifo o uchderau o dair i bedair mil medr uwchben lefel y môr, yn arwyddocaol fel ffynnonhellau dŵr ac egni. Adeiladodd Irac a Thwrci nifer o argaeau ar draws afonydd a'u llednentydd, ac mae gan Twrci raglen adeiladu argaeau eang ar y gweill fel rhan o  GAP (Southeast Anatolia Project); er heb ei gwblhau eto, mae GAP yn cyflenwi rhan helaeth o anghenion ynni trydan Twrci. Oherwydd cyfoeth archeolegol eithriadol y rhanbarth, mae bron unrhyw gynllun argae yn amharu ar safleoedd hanesyddol.Economy: Water , The Encyclopædia of Kurdistan

 Llynnoedd 
bawd|225x225px|Dinas Piranshahr, canolfan dosbarth Mokrian, gogledd-orllewin Iran.
Mae Cwrdistan yn ymestyn hyd at Llyn Urmia yn Iran yn y dwyrain. Mae'r rhanbarth yn cynnwys Llyn Van, y corff dŵr mwyaf yn Nhwrci; yr unig lyn yn y Dwyrain Canol gyda mwy o arwynebedd yw Llyn Urmia - ond  sydd ddim cyn ddyfned a Llyn Van, sydd gyda cyfaint cronfa llawer mwy. Mae Urmia, Van, yn o gystal â Llyn Zarivar i'r gorllwein o Marivan, a Llyn Dukan yn agos i ddinas Sulaymaniyah, yn cael eu mynychu gan dwristiaid.
bawd|225x225px|Dinas Bagram yn nwyrain Twrci.

 Adnoddau petrolewm a mwynol. 
Fe amcangyfrifir bod y rhannau sydd yn cael eu rheoli gan Ll.Rh.C yn Irac yn cynnwys o gwmpas 45 biliwn casgen  (7.2 x 10 triliwn sgwâr m3) o olew, sef y chweched cyflenwad mwyaf yn y byd. Dechreuwyd echdynnu'r cronfeydd hyn yn 2007.


Mae gan dalaith Al-hasakah, hefyd a  elwir yn ranbarth Jazira, bwysigrwydd geo-wleidyddol o olew ac mae'n addas ar gyfer tiroedd amaethyddol. 

Yn Nhachwedd 2011, heriodd Exxon awdurdod llywodraeth canolog Irac gyda arwyddiad cytundeb olew a nwy am hawliau archwilio i chwe rhan o dir yng Nghwrdistan, gan gynnwys un cytundeb o fewn y tiriogaethau dadleuol, i'r dwyrain o gor-faes Kirkuk. Achosiodd hyn i lywodraeth Baghdad i fygwth diddymu cytundeb Exxon yn eu maesydd deheuol, mwyaf nodedig yng nghynllun West-Qurna Cyfnod 1."Exxon's Kurdistan".  Ymatebodd Exxon gan gyflwyno eu bwriad i adael cynllun West-Qurna."Iraq says expects Exxon to finish West Qurna Sale by December". 

Ers Gorffennaf 2007, erfynnodd  llywodraeth y Cwrdiaid ar gwmnïau tramor i fuddsoddi mewn 40 o safleoedd olew newydd, gyda'r gobaith o gynyddu  cynhyrchiad olew lleol tros y 5 mlynedd ddilynnol gan factor o bump, i tua 1 miliwn casgen (160,000 m3/d)."Iraqi Kurds open 40 new oil sites to foreign investors" .  Mae tros ×1012 cu ft) o nwy a chronfeydd nwy cysylltiedig ar gael. Ymysg y cwmnïau nodedig sydd yn weithredol yng Nghwrdistan yw Exxon, Total, Chevron, Talisman Energy, Genel Energy, Hunt Oil, Gulf Keystone Petroleum, a Marathon Oil.
3"Kurdistan Oil and Gas Activity Map"  (PDF). 

Mwynau erailll sydd yn bodoli mewn niferoedd sylweddol yn y rhanbarth yw glo, copr, aur, haearn, calchfaen (sydd yn cael ei ddefnyddio i gynhyrchu sment), marmor, a sinc. Mae dyddodion mwyaf y byd o swlffwr graig wedi ei leoli i'r de-orllewin o  Arbil (Hewlêr).Official statements on the oil and gas sector in the Kurdistan region , Kurdistan Development Corporation.

Yng Ngorffennaf 2012, arwyddodd Twrci a Llywodraeth Rhanbarthol Cwrdistan gytundeb cyfnewid lle byddai Twrci yn cyflenwi'r Ll.Rh.C gyda chynnyrch petrolewm pur am olew craidd. Fe ddisgwylir i gyflenwadau olew craidd ddechrau'n rheolaidd."First Shipment of Kurdistan Crude Arrives in Turkey" . 

 Gweler hefyd 
 Rhestr breninlinau a gwledydd Cwrdaidd
 Rojava

 Cyfeiriadau 

 Darllen pellach 
 Besikci, Ismail. Selected Writings [about] Kurdistan and Turkish Colonialism (Llundain: Cyhoeddwyd ar y cyd gan Kurdistan Solidarity Committee a Kurdistan Information Centre, 1991), 44 tudalen.
 King, Diane E. Kurdistan on the Global Stage: Kinship, Land, and Community in Iraq (Rutgers University Press, 2014) 267 tudalen; Astudiaeth ysgolheigaidd ar draddodiad cyfryngau cymdeithasol, fel perthynas noddwr, a hefyd cyfrwng cyfathrebu technolegol mewn astudiaeth o ryw, carennydd, a byword cymdeithasol yng Nghwrdistan Irac.
 Öcalan, Abdullah, Interviews and Speeches [about the Kurdish cause] (Llundain: Cyhoeddwyd ar y cyd gan Kurdistan Solidarity Committee a Kurdistan Information Centre, 1991), 46 t.
 Reed, Fred A. Anatolia Junction: a Journey into Hidden Turkey (Burnaby, B.C.: Talonbooks, 1999), 320 t., darluniedig gyda lluniau du a gwyn. N.B.: Yn cynnwys sylw eang ar ran hanesyddol Cwrdistan Twrci, y  Cwrdiaid, a'u symudiad wrthsefyllol. ISBN 0-88922-426-9.

Categori:Cyrdistan